Συμβολή στην προτυποποίηση αναλυτικού πρωτοκόλλου για την εκτίμηση της ικανότητας δέσμευσης της σταθερής ρίζας 1,1- διφαινυλο-2- πικρυλυδραζυλιου (DPPH●) από το παρθένο ελαιόλαδο
Creators: name: Φιαμπόλη, Ζωή Δημητρίου
Publisher: name: Aristotle University of Thessaloniki
Year: 2017
Subjects: Παρθένο ελαιόλαδο
Προτυποποίηση
Αντιοξειδωτικά
Virgin olive oil
Standardization
Antioxidants

description: Σκοπός της διατριβής ήταν η συμβολή στην προτυποποίηση ενός αναλυτικού πρωτοκόλλου για την εκτίμηση της ικανότητας δέσμευσης της σταθερής ρίζας 1,1- διφαινυλο-2- πικρυλυδραζυλιου (DPPH●) από το παρθένο ελαιόλαδο. Κατά την προσπάθεια προτυποποίησης του εξεταζόμενου πρωτοκόλλου εφαρμογής της δοκιμής DPPH● στο παρθένο ελαιόλαδο εξετάστηκαν οι εξής τέσσερις κρίσιμες παράμετροι: συγκέντρωση ελαίου στο διάλυμα αντίδρασης, χρόνος ανακίνησης στον κυκλομίκτη, χρόνος παραμονής στο σκοτάδι και η διατήρηση ενός ή δύο δεκαδικών ψηφίων κατά την έκφραση αποτελεσμάτων των τιμών % RSA. Στη συνέχεια, διερευνήθηκε η συνεισφορά του λιπιδικού κλάσματος στην τιμή % RSA του παρθένου ελαιολάδου, καθώς και η επίδραση του συστήματος εκχύλισης του πολικού κλάσματος στην τιμή % RSA του λιπιδικού κλάσματος του παρθένου ελαιολάδου με τη χρήση τριών διαφορετικών μιγμάτων διαλυτών εκχύλισης (MeOH- H2O 60:40 v/v, MeOH- H2O 80:20 v/v και ACN- H2O 70:30 v/v). Ακόμη εξετάστηκε η επίδραση διαφορετικού διαλύτη εκχύλισης πολικού κλάσματος στην περιεκτικότητα σε α- τοκοφερόλη δειγμάτων λιπιδικού κλάσματος παρθένου ελαιολάδου. Τέλος, πραγματοποιήθηκε υγροχρωματογραφικός προσδιορισμός α- τοκοφερόλης σε δείγματα παρθένου ελαιολάδου και των λιπιδικών τους κλασμάτων. Συγκέντρωση του παρθένου ελαιολάδου στο διάλυμα της αντίδρασης ίση με 3 % w/v, χρόνος ανακίνησης στον κυκλομίκτη ίσος με 10 δευτερόλεπτα, χρόνος παραμονής του διαλύματος της αντίδρασης στο σκοτάδι ίσος με 30 λεπτά και τιμή % RSA με ένα δεκαδικό ψηφίο κατά την έκφραση των αποτελεσμάτων φαίνεται πως αποτελούν τις βέλτιστες συνθήκες στην προσπάθεια προτυποποίησης του αναλυτικού πρωτοκόλλου της δοκιμής DPPH•, με σκοπό την εφαρμογή της σε δείγματα παρθένου ελαιολάδου. Η συσχέτιση μεταξύ των τιμών της συγκέντρωσης της α-τοκοφερόλης, και των ολικών πολικών φαινολών και των τιμών της % RSA του παρθένου ελαιολάδου έδειξε πως η συνεισφορά της α-τοκοφερόλης στην ικανότητα δέσμευσης της σταθερής ρίζας DPPH• είναι μικρότερη συγκριτικά με εκείνη των ολικών πολικών φαινολών. Τέλος, το μίγμα διαλύτη παραλάβής του πολικού κλάσματος του παρθένου ελαιολάδου MeOH- H2O και στις 2 αναλογίες (60:40 και 80:20 v/v) δείχνει πως απομακρύνει σε μικρό βαθμό την α- τοκοφερόλη από το παρθένο ελαιόλαδο και αυξάνει την αντιοξειδωτική ικανότητα του λιπιδικού κλάσματος, συγκριτικά με το μίγμα ACN- H2O 70:30 v/v, με το οποίο λόγω διαφορετικής πολικότητάς και εκλεκτικότητάς, απομακρύνει σε μεγαλύτερο βαθμό την α-τοκοφερόλη, μειώνοντας αντίστοιχα την αντιοξειδωτική ικανότητα του λιπιδικού κλάσματος
description: The aim of the present thesis was the contribution to the standardization of an analytical protocol to assess the capacity of virgin olive oil to scavenge the stable 1,1-diphenyl-2-picrylhydrazide radical (DPPH●). During the process, the following four critical parameters were examined: concentration of oil in the reaction solution, vortex shaking time, storage in the dark and expression of results (number of decimal digits). Subsequently, the contribution of the lipid fraction to the % RSA value of virgin olive oil and the effect of the polar fraction extraction system on the % RSA value of the lipid fraction of virgin olive oil were investigated using three different mixtures of solvents (MeOH-H2O 60:40 v/v, MeOH-H2O 80:20 v/v and ACN-H2O 70:30 v/v). We have also examined the effect of each different solvent to alpha-tocopherol content of virgin olive oil’s lipid fraction. Finally, a liquid chromatographic determination of α-tocopherol was performed on samples of virgin olive oil and their lipid fractions. Concentration of virgin olive oil in the reaction’s solution equal to 3% w/v, shaking time equal to 10 seconds, storage of the reaction’s solution in the dark equal to 30 minutes, and use of one decimal place during the expression of the results of the % RSA values, appear to be the best conditions for attempting to standardize the DPPH• analytical protocol in order to applicate it to samples of virgin olive oil. The correlation between α-tocopherol’s concentration values and total polar phenols and % RSA values of virgin olive oil showed that the α-tocopherol contribution to α-tocopherol capacity to scavenge the stable radical DPPH• is lower than that of the total polar phenols. Finally, the solvent mixture MeOH-H2O in 2 ratios (60:40 and 80:20 v/v) showed that it slightly removes α-tocopherol from virgin olive oil and increases the antioxidant capacity of the lipid fraction, compared to the 70:30 v/v ACN-H2O mixture, which, due to different polarity and selectivity, removes α-tocopherol to a greater extent, thereby reducing the antioxidant capacity of the lipid fraction.